Document ID: /roh_data/filtered/fineweb-2-filterrobots_roh.jsonl.gz/36996

Museum La Truaisch –
igl arcun dalla cultura e historia tuatschina
Museum La Truaisch
Il museum muossa la veta ed il luvrar d’antruras ella Val Tujetsch. Ina stiva, ina combra da durmir e cuschina dattan in’impressiun dalla casa da pli baul. El plantiu sepresentan ils mistergners calger e scrinari. Plinavon vegnan era l’agricultura, l’alpicultura d’antruras sco era la cultura da glin presentadas a moda vasta. – Ella partiziun da mineralias secattan admirabels minerals da nos cavacrappa indigens sco era unicats ord il tunnel da basa Gottard.
Mineralias
Mintga treis onns (2024) vegnan las mineralias da nos cavacrappa indigens scumiadas e remplazzadas cun raritads ed exclusivitads ord las collecziuns. Nos cavacrappa indigens dattan aschia ina nudetga etichetta da qualitad al museum cun exponer da lur meglieras anfladas. Ina part d’in tschaler fuorma la gronda part dallas minearalias en possess dalla vischnaunca. Denter quellas la gronda schelta da mineralias ord il tunnel da basa Gottard cun las duas partiziuns da mineralias ord ils dus secturs dil tschancun da Tujetsch sid e nord. Il „star“ resta naturalmein il Milarit grond dalla Val Giuv, quei senza sminuir la qualitad e bellezia da tut las autras mineralias!